**Martfű Város Polgármesterétől**

5435 Martfű, Szent István tér 1. Tel: 56/450-222; Fax: 56/450-853

E-mail: titkarsag@ph.martfu.hu

**E L Ő T E R J E S Z T É S**

**a Martfűi Labdarúgó Spotegyesülettel megkötött, a sporttelep térítésmentes használatba adási szerződésének módosítására**

Martfű Város Önkormányzata Képviselő-testületének

2017. április 27-i ülésére

Előkészítette: Hegedűsné Blaskó Anikó aljegyző

Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség

Tárgyalás módja: nyilvános ülés

Tisztelt Képviselő-testület!

Martfű Város Önkormányzatának Képviselő-testülete a 2016. szeptember 22-i ülésén elfogadta a Martfűi Labdarúgó Sportegyesülettel megkötött, a Martfű, Strand út 3. szám alatti, sporttelep megnevezésű önkormányzati ingatlan használatára vonatkozó térítésmentes használatba adási szerződést.

A szerződés 8. pontja szerint az egyesületnek 2017. április 1-ig át kell íratnia a szerződést a közüzemi szolgáltatóknál a Martfűi Labdarúgó Sportegyesület nevére az elektromos áram, a gáz, valamint a víz- és csatornaszolgáltatásra vonatkozóan.

Azonban korábban az önkormányzati intézmények, ingatlanok esetében közbeszerzési eljárást folytattunk le a gáz és az elektromos áram szolgáltatás vásárlására, amelynek alapján 2017. október 1-ig, valamint 2017. december 31-ig került sor önkormányzati szinten a szolgáltatási szerződések megkötésére.

Emiatt szükségessé vált a használatba adási szerződés szövegének az előterjesztés mellékletét képező módosítása.

Tisztelt Képviselő-testület!

Mindezek alapján kérem, hogy az előterjesztést megtárgyalni és az alábbi határozati javaslatot elfogadni szíveskedjenek:

Határozati javaslat:

Martfű Város Önkormányzata Képviselő-testületének

……../2017. (…..) határozata

a Martfűi Labdarúgó Sportegyesülettel megkötött, a sporttelep térítésmentes használatba adási szerződésének módosításáról

Martfű Város Önkormányzatának Képviselő-testülete megtárgyalta a Martfűi Labdarúgó Sportegyesülettel megkötött, a sporttelep térítésmentes használatba adási szerződésének módosításáról szóló előterjesztést és az alábbi határozatot hozza:

Martfű Város Önkormányzatának Képviselő-testülete az előterjesztés melléklete szerint elfogadja a Martfűi Labdarúgó Sportegyesülettel megkötött térítésmentes használatba adási szerződés módosítását és felhatalmazza Dr. Papp Antal polgármestert annak aláírására.

Erről értesül:

1. Jász-Nagykun-Szolnok Megyei Kormányhivatal, Szolnok,
2. Valamennyi Képviselő, Helyben,
3. Benedek Tibor, Martfűi Labdarúgó Sportegyesület Elnöke, Martfű, Strand u. 3.,
4. Irattár.

M a r t f ű, 2017. április 18. Dr. Papp Antal

Látta: Szász Éva jegyző